Ο **Άντριου Χόλνες** (*Andrew Michael Holness*, 22 Ιουλίου 1972) είναι Τζαμαϊκανός πολιτικός, ο οποίος είναι πρωθυπουργός της χώρας από τις 3 Μαρτίου του 2016. Υπηρέτησε ξανά στο αξίωμα από τις 23 Οκτωβρίου 2011 ως τις 5 Ιανουαρίου 2012. Από το 2007 ως το 2012 ήταν και υπουργός Παιδείας. Είναι παντρεμένος με την Τζούλιετ Χόλνες και έχουν 3 παιδιά. Ανήκει στο Εργατικό Κόμμα της Τζαμάικα, του οποίου ηγείται από το 2011.

Καριέρα και σπουδές
-------------------

Φοίτησε στο σχολείο δευτεροβάθμιας εκπαίδευσης της Αγίας Αικατερίνης και αργότερα αποφοίτησε από το πανεπιστήμιο των Δυτικών Ινδιών. Υπηρέτησε ως εκτελεστικός διευθυντής σε οργανισμό εθελοντών για τα παιδιά από το 1994 ως το 1996 και εν συνεχεία έγινε μέλος του Κυρίου Ομίλου Εταιρειών, ως σύμβουλος του Έντουαρντ Σίγκα.

Το 1997 εξελέγη βουλευτής στην Δυτική Κεντρική περιφέρεια του Αγίου Ανδρέα (West Central St. Andrew) και υπηρέτησε ως εκπρόσωπος της αντιπολίτευσης αρμόδιος για θέματα γης και ανάπτυξης από το
1999 ως το 2002. Το 2002 ανέλαβε υπουργός Οικισμού και το 2005 το υπουργείο Παιδείας. Ορκίστηκε υπουργός Παιδείας το Σεπτέμβριο του 2007. 

Τον Οκτώβριο του 2011 διαδέχθηκε τον Μπρους Γκόλντινγκ στο αξίωμα του ηγέτη του Εργατικού Κόμματος της Τζαμάικα και έγινε παράλληλα ο 9ος Πρωθυπουργός της χώρας. Επέλεξε να διατηρήσει το χαρτοφυλάκιο της Παιδείας πέρα από το αξίωμα του Πρωθυπουργού.

### Εκλογές 2011

Ο Χόλνες προκήρυξε εκλογές που έγιναν στις 29 Δεκεμβρίου 2011. Το κόμμα του (JLP) ηττήθηκε από το Εθνικό Κόμμα του Λαού που πήρε 42 έδρες στο Κοινοβούλιο. Ο Χόλνες έγινε αρχηγός της Αξιωματικής Αντιπολίτευσης, καθώς το JLP περιορίστηκε σε 21 έδρες. Τον διαδέχθηκε στην πρωθυπουργία η Πόρσια Σίμσον Μίλερ.

### Εκλογική νίκη 2016

Έπειτα από τις γενικές εκλογές του 2016 ο Χόλνες επέστρεψε στην πρωθυπουργία, καθώς το Εργατικό Κόμμα της Τζαμάικα κέρδισε οριακή νίκη με 32 επί συνόλου 63 εδρών. Σύμφωνα με έναν πολιτικό σχολιαστή ήταν "οι πιο αμφίρροπες εκλογές που διεξήχθησαν ποτέ στη χώρα".

### Εκλογική νίκη 2020

Κύριο λήμμα: Γενικές εκλογές της Τζαμάικα (2020)
Στις 3 Σεπτεμβρίου 2020 ο Χόλνες οδήγησε το JLP σε μια δεύτερη συνεχόμενη νίκη σε γενικές εκλογές. Το JLP κέρδισε 49 έδρες έναντι 14 για το PNP. Ωστόσο, πιθανότατα λόγω της πανδημίας, η προσέλευση στις κάλπες ήταν μόλις 37%. Ορκίστηκε για άλλη μία θητεία στις 7 Σεπτεμβρίου 2020.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. holness-andrew-michael.
2. ↑  Ανακτήθηκε στις 24  Μαρτίου 2022.
3. ↑  «Members of the Cabinet». (Αγγλικά) Ανακτήθηκε στις 5  Δεκεμβρίου 2021.
4. ↑  «PM, JLP, political ombudsman remind J'cans that recount is normal process - News». *The Jamaica Observer*. Αρχειοθετήθηκε από το πρωτότυπο στις 6 Οκτωβρίου 2016. Ανακτήθηκε στις 29 Φεβρουαρίου 2016.
5. ↑  Charles, Jacqueline (3 Σεπτεμβρίου 2020). «Prime Minister Andrew Holness and Jamaica Labor Party retain power in 'tsunami victory'». *Miami Herald*. Αρχειοθετήθηκε από το πρωτότυπο στις 5 Σεπτεμβρίου 2020. Ανακτήθηκε στις 9 Σεπτεμβρίου 2020.
6. ↑  «Swearing in ceremony for Holness set for Monday». *jamaica-star.com* (στα Αγγλικά). 5 Σεπτεμβρίου 2020. Αρχειοθετήθηκε από το πρωτότυπο στις 6 Σεπτεμβρίου 2020. Ανακτήθηκε στις 8 Σεπτεμβρίου 2020.
7. ↑  «Holness to be sworn in as prime minister on Monday afternoon». *www.loopjamaica.com* (στα Αγγλικά). Αρχειοθετήθηκε από το πρωτότυπο στις 10 Σεπτεμβρίου 2020. Ανακτήθηκε στις 9 Σεπτεμβρίου 2020.
8. ↑  «WATCH: Holness sworn in as prime minister for a third time». *Loop News Jamaica*. 7 Σεπτεμβρίου 2020. Αρχειοθετήθηκε από το πρωτότυπο στις 10 Σεπτεμβρίου 2020. Ανακτήθηκε στις 8 Σεπτεμβρίου 2020.

Πηγές
-----

* Προφίλ
* Jis Page

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2738151433033156420004
* GND: 1148993207

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Andrew Holness  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |